# Institut Confuci de la Universitat de València

L'Institut Confucio de la Universitat de València és una institució sense ànim de lucre creada amb la finalitat de promoure el desenvolupament de l'ensenyament i la cultura xineses. És un conveni entre dos centres educatius, la Universitat de València i la Universitat Normal del Nordest, i la Fundació Xinesa d'Educació Internacional (anteriorment Hanban).

## Història

Arran el conveni de Col·laboració entre l'Oficina Nacional d'Ensenyament del Xinés com a Llengua Estrangera (Hanban) i la Universitat de València, així com amb l'ajuda de la Universitat Normal del Nordest, es va establir en 2007, sota la direcció de Vicente Andreu, l'Institut Confuci a València.
L'Institut Confuci de la Universitat de València, és segon més antic d'Espanya, i va ser triat per Hanban, el 2008 i 2009, com un dels vint millors Instituts Confuci del món i el 2010 com un dels trenta millors per la qualitat i iniciativa del seu equip directiu. Situat inicialment en la Facultat de Filologia, Traducció i Comunicació, a la fi de 2013 es va obrir una nova seu al Campus de Tarongers de la Universitat de València.
El 2015, va ser reconegut com Institut Model per part de Hanban, sent un dels quinze del món i sis d'Europa amb el reconeixement. El 2017, fou guardonat com millor Institut Confuci del món per la mateixa organització. Aquell mateix any, la Generalitat Valenciana li va retre la distinció al mèrit cultural als Premis Nou d'Octubre.

## Activitats

L'Institut Confuci de la UV realitza cursos de llengua xinesa per a tots els nivells, ofereix beques per a estudiar a la Xina, i és el centre examinador oficial de xinés dels exàmens HSK (adults) i YCT (xiquets i joves), així com els nivells de coneixement oral (HSKK).
Des del 2010, l'Institut Confuci de la Universitat de València edita la revista gratuïta i bimestral bilingüe xinés-espanyol Instituto Confucio, distribuïda a diferents territoris de parla hispana.
Des de la seua fundació l'Institut Confuci de la Universitat de València ha col·laborat i organitzat nombroses exposicions, entre les quals destaquen El Llibre i el Maó, celebrada al MuVIM, així com les dedicades als artistes Maleonn, Luís Baylón, Judes Arrieta, Marta Soul, Amy Chang, Adan Liu, He Chong Yue, Marisa Casalduero, Cai Yinlong, Aurelia Villalba o Rafa Tanaka Monzó, entre d'altres. També ha col·laborat amb l'exposició Cal·ligrafia xinesa moderna: Obres de Gu Gan i Pu Lieping en l'IVAM. També desenvolupa diferents activitats culturals relacionades amb la cultura xinesa, des de conferències a demostracions de cal·ligrafia xinesa, Wushu, Tai Ji, o activitats enfocades al públic infantil.
El 2012 van impulsar la celebració de la Cavalcada de l'Any Nou Xinés de València, que es realitza conjuntament amb l'Ajuntament de València i la Federació d'Entitats Xineses de València.

## Referències

* ↑ Zafra, Ignacio «La Universitat de València abre su Instituto Confucio» (en castellà). El País [Madrid], 28-11-2007. ISSN: 1134-6582.
* ↑ Press, Europa. «El Instituto Confucio de la Universitat de València, elegido en Pekín como uno de los veinte mejores del mundo», 18-12-2008. [Consulta: 22 gener 2023].
* ↑ Press, Europa. «El Instituto Confucio de la UV celebra su niversario con actuaciones, exposiciones y conferencias», 25-11-2013. [Consulta: 22 gener 2023].
* 1 2 3 «El Instituto Confucio de la UV celebra los exámenes oficiales de chino». Levante-EMV, 27-05-2017. [Consulta: 22 gener 2023].
* 1 2 3 «El Instituto Confucio de la Universitat de València, mejor "Instituto Confucio del 2017"». Levante-EMV, 19-12-2017. [Consulta: 22 gener 2023].
* ↑ NCC, Noticias. «La Universidad de Valencia premia a la revista Instituto Confucio por su aporte cultural» (en castellà), 25-05-2020. [Consulta: 22 gener 2023].
* ↑ «Còpia arxivada». Arxivat de l'original el 2014-01-11. [Consulta: 22 gener 2023].
* ↑ «Copia archivada». Arxivat de l'original el 5 de gener de 2014. [Consulta: 13 gener 2014].
* ↑ «El Instituto Confucio de la Universitat de València celebra su 11º aniversario (2007-2018)». Viu Valencia. [Consulta: 22 gener 2023].
* ↑ «València celebra esta fin de semana el principal acto del Año Nuevo chino». La Vanguardia, 19-01-2023. Arxivat de l'original el 2023-01-22. [Consulta: 22 gener 2023].
* ↑ «Celebraciones del año nuevo chino». Ràdio Terreta, 28-01-2022. [Consulta: 22 gener 2023].
* ↑ «Vicente Andreu, director del Instituto Confucio de la Universidad de Valencia: El diálogo cultural es la mejor herramienta para luchar contra la intolerancia y la xenofobia». Renmin Ribao, 07-02-2021. [Consulta: 22 gener 2023].
* ↑ Melchor, Carla. «El Año Nuevo Chino se pega un baño de multitudes en València». Levante-EMV, 21-01-2023. [Consulta: 22 gener 2023].
* ↑ «El Instituto Confucio de la Universitat de València celebró por primera vez el Año Nuevo Chino en el centro de la ciudad con una cabalgata del león y el dragón». Instituto Confucio, 2, 2012, pàg. 50–51. ISSN: 1674-9723.